Bine ați venit la ghidul
pentru utilizarea corectă a stiloului injector Movymia.
Stiloul injector Movymia este alcătuit din următoarele părți:
Vom începe prin a vă arăta cum să utilizați stiloul injector Movymia pentru prima dată.
Începeți prin a scoate capacul stiloului.
Scoateți cartușul gol, în cazul în care schimbați cartușul.
Acum introduceți noul cartuș Movymia în suportul pentru cartuș,
începând cu capacul metalic al cartușului.
Împingeți înapoi cu atenție tija filetată apăsând cu un deget, drept
și până la capăt.
Acum
atașați suportul cartușului la carcasa stiloului
rotindu-l cu 90 de grade în sensul acelor de ceasornic până se oprește.
Acum atașați acul la stilou.
Începeți prin a îndepărta folia de protecție.
Acum înșurubați acul în sensul acelor de ceasornic pe suportul cartușului,
asigurându-vă că acul este atașat corect și ferm la suportul cartușului.
Scoateți capacul exterior al acului și păstrați-l.
Apoi scoateți capacul interior al acului și aruncați-l.
După introducerea unui cartuș nou, facem ceea ce se numește „încărcarea” cartușului.
Acesta este, de asemenea, un test de funcționalitate al stiloului,
care se face înainte de prima injecție dintr-un cartuș nou.
Rotiți butonul de dozare în sensul acelor de ceasornic până când vedeți un semn de picătură pe afișajul dozei.
Asigurați-vă că cele două benzi indicatoare sunt aliniate.
În timpul setării dozei, stiloul injector scoate un sunet de clic
și opune o rezistență.
Apăsați complet butonul în jos
și țineți-l apăsat până când indicarea dozei
a revenit la poziția de start.
Câteva picături de lichid ar trebui să iasă din vârful acului.
Dacă nu ies picături, repetați acest ultim pas până când vedeți picăturile
(vă rugăm să rețineți că acest pas nu trebuie repetat de mai mult de patru ori).
Stiloul este acum încărcat și pregătit pentru rutina zilnică.